# Danilo Kocjančič

### Iz Wikipedije, proste enciklopedije

Danilo Kocjančič, slovenski skladatelj, kitarist in pevec, * 22. marec 1949, Koper.

Brez Danila Kocjančiča bi bila slovenska glasbena scena nedvomno siromašnejša za veliko uspešnic, od katerih je nekaj postalo že pravih »evergreenov«. Danilo je glasbeno kariero začel kot srednješolec, v 60-ih letih prejšnjega stoletja, z ustanovitvijo, za tiste čase avantgardne skupine Kameleoni.

Kasneje je ustanovil še skupine Bumerang, Labirint, Prizma, Bazar in Halo. Pravi Kocjančičev skladateljski talent se je pokazal pri skupini Prizma, s katero je na besedila Draga Misleja-Mefa nanizal kup uspešnic (Pogum, Dobrodošli, Senca, Ta moška…) zmagoval na festivalih in posnel tri LP plošče in nekaj singel plošč. Kot nadaljevanje Prizminega obdobja je s skupino Bazar nanizal največ uspešnic, (Tina, Portorož 1905, Dober dan, Poišči me, Amerika…), nepozabnih skladb, ki so doživele vrsto priredb razno raznih izvajalcev.

Nadaljeval je s skupino Halo, ki je postala razpoznavna z uspešnico Anita ni nikoli… Začel je pisati skladbe tudi za druge izvajalce (Tinkara Kovač, Polona, Lara Baruca, Monika Pučelj…) ki so svojo kariero začeli in postali znani ravno z Danilovo pomočjo.

Kasneje je izdal samostojne albume »Vse moje ljubezni« in »Danilo & friends« , na katerih so zbrane njegove uspešnice iz različnih glasbenih obdobij, v novih preoblekah in z različnimi vokalnimi solisti.

Danilo trenutno promovira svojo novo ploščo »Danilo poje Kocjančiča«, na kateri je prvič vse glavne vokale odpel sam. V klubskih prostorih nastopa s kitaristom Zdenkom Cotičem in Matjažem Švagljem na basu, na večjih prireditvah pa ga spremlja skupina Kalamari. Občasno nastopa tudi s skupino Halo, ki se zbere za posebne priložnosti.

## [uredi] Diskografija

- KAMELEONI 66-67/ Helidon 1994
- KAMELEONI Za vse generacije/ Helidon 1995
- KAMELEONI/ ZKP RTVSLO 2006 (ponatis LP plošče iz leta 1982)
- PRIZMA Največje uspešnice/ ZKP RTVSLO 1995
- BAZAR Kompilacija 84-92/ ZKP RTVSLO 1997
- HALO Anitani nikoli…/ ZKP RTVSLO 1997
- HALO Kaj je novega/ ZKP RTVSLO 1999
- HALO Halo v živo/ ZKP RTVSLO 2003
- DANILO KOCJANČIČ & FRIENDS/ Helidon 1996
- DANILO KOCJANČIČ Vse moje ljubezni/ ZKP RTVSLO 1999
- DANILO KOCJANČIČ Danilo poje Kocjančiča/ Nika records 2005

## [uredi] Glej tudi

- seznam slovenskih skladateljev
- seznam slovenskih kitaristov
- seznam slovenskih pevcev zabavne glasbe

  Ta biografski članek o glasbeniku je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../d/a/n/Danilo_Kocjan%C4%8Di%C4%8D_f0c9.html«

Kategorije: Škrbine o glasbenikih | Rojeni leta 1949 | Živeči ljudje | Slovenski skladatelji | Slovenski pevci zabavne glasbe | Slovenski kitaristi

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje